

**"Ертіс химия-металлургия зауыты" акционерлік қоғамының кейбір мәселелері**

Қазақстан Республикасы Премьер-Министрінің ӨКІМІ 1998 жылғы 29 қазан N 207

     "Ертіс химия-металлургия зауыты" акционерлік қоғамының қаржы-экономикалық жағдайының нашарлануына байланысты:   
      1. Қазақстан Республикасы Қаржы министрлігінің Мемлекеттік мүлік және жекешелендіру департаменті "Ертіс химия-металлургия зауыты" акционерлік қоғамында оңалту шараларын жүргізу жөнінде Қазақстан Республикасы Қаржы министрлігінің Мемлекеттік мүлік және жекешелендіру департаменті мен "Құндыбай" акционерлік қоғамының арасында жасалған 1998 жылғы 25 ақпандағы N 106/98-р келісім-шарт бойынша міндеттемелерді "Құндыбай" акционерлік қоғамының бұзуы фактілері болған жағдайда аталған келісім-шартты бұзуға қажетті барлық шараларды кідіріссіз, заңдарда белгіленген тәртіппен қабылдасын.   
      2. Осы өкімнің орындалуына бақылау жасау Қазақстан Республикасы Премьер-Министрінің орынбасары А.С. Павловқа жүктелсін.   
   
            Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК